搓波

搓波係足球技巧，控球動作一種。

足球員將自己隻腳喺個波上面一搓，個波就跟住隻腳轆。

通常足球員用呢一招整郁個貼身嘅波，或微細控制個波嘅方向；佢哋過人亦會混埋插花一齊用，因為兩種動作睇落好相似。連續搓兩下波係一種突破重圍嘅好招數。

被公認為法國球王嘅施丹就最擅長呢下嘢，佢有套招牌搓波動作俾人稱之為「施丹式轉身」，難度唔算非常高，但係用嚟過人就非常之有效，所以好多業餘踢波之人同埋新一輩嘅職業球員都會學呢招嚟旁身，而其他國際級嘅球星有時亦會使出呢招嚟繞過對手。

不過，如果玩搓波玩得唔小心或者技術唔夠，搓波好易會變成踩波車。

跳出去 
Best Player Ever Zinédine Zidane (Youtube)

足球術語
足球技術
球賽術語